Public procurement notice: Contract Notice
Published: 2017-08-17
Buyer: NIF Zrt.
Country: HU
Contract type: Services
Procedure: Open procedure
CPV classification: 71000000 | 71240000 | 71300000 | 71311000: Civil engineering consultancy services | 71311100
Estimated value: 1 HUF
Submission deadline: 2017-09-21
Award criteria: The most economic tender

Technical requirements: M86 gyorsforgalmi út „VÁMOSCSALÁD” tengelyterhelés- és össztömegmérő állomással kombinált egyszerű pihenőhely és „RÁBAKÖZ” komplex pihenőhely kivitelezéséhez kapcsolód mérnöki munkák ellátása.
M86 gyorsforgalmi út Szombathely – Csorna (80+775-139+165 km szelvény közötti) szakaszhoz kapcsolódó „VÁMOSCSALÁD” tengelyterhelés- és össztömegmérő állomással kombinált egyszerű pihenőhely és „RÁBAKÖZ” komplex pihenőhely kivitelezéséhez kapcsolódó mérnöki feladatok ellátása.
M86 gyorsforgalmi út Szombathely – Csorna (80+775-139+165 km szelvény közötti) szakaszhoz kapcsolódó "VÁMOSCSALÁD tengelyterhelés- és össztömegmérő állomással kombinált, 18 400 m2 burkolt felületű egyszerű pihenőhely és 15 200 m2 burkolt felületű "RÁBAKÖZ" komplex pihenőhely kivitelezéséhez kapcsolódó lebonyolító mérnöki feladatok ellátása.
Az M86 gyorsforgalmi út Szombathely – Csorna közötti szakaszán az előkészítési időszakban rögzítésre került Vámoscsalád település térségében egy pár tengelyterhelés- és össztömegmérő állomással kombinált pihenőhely (111 kmsz), valamint Sopronnémeti település térségében (135 kmsz) egy pár komplex pihenőhely megvalósítása. A 2016. október hónapra a teljes M86 szakasz megvalósult, a pihenőhelyek helyigénye elkerítésre került, a le-és felhajtósávok megépültek. A megvalósításhoz a kétoldali (egy pár) létesítmények M86 autóúthoz kapcsolódó útépítési ágait, belső úthálózatot és parkolókat kell kiépíteni a hozzá tartozó közművekkel. Kis- és középfeszültségű villamos hálózat, térvilágítás, víz-és szennyvízhálózat, valamint a tengelysúlymérő állomáshoz tartozó üzemi hírközlő rendszer kiépítése szükséges. A komplex pihenőhely létesítménypárnál az üzemanyagtöltő állomás megépítése nem része az ajánlatkérésnek. A pihenőhelyekhez tartoznak vizesblokkok, valamint a tengelysúlymérő állomáshoz tartozó mérlegház,- irodahelységek és hídmérleg építése.
A Mérnök feladata magában foglal minden olyan mérnöki és műszaki ellenőri szolgáltatást, tanácsadást, tevékenységet, amelyek a feladatai természetéből adódóan ahhoz szükségesek, hogy az általa ellenőrzött Projekt a Megbízó részére határidőben, megfelelő minőségben és gazdaságosan megvalósuljon, és megkaphassa a jogerős forgalomba helyezési, használatba vételi, illetve a forgalomba helyezéshez/használatba vételhez szükséges üzemeltetési vagy egyéb engedélyt.
Főbb mennyiségek a 2 db komplex pihenőhely és 2 db tengelysúlymérő állomással kombinált pihenőhely esetében, összesítve:
burkolt felület: 18 400 m2 burkolt felületű egyszerű pihenőhely és 15 200 m2 burkolt felületű "RÁBAKÖZ" komplex pihenőhely,
— 2 db mérőház építése (68 m2/db földszint) (kiemelten: gyengeáramú hálózat kiépítése, előszűrő/VJT/jelzőlámpa/mérlegek/stb. bekötése a mérőépület szerverszobába; a mérési tevékenységhez szükséges számítástechnikai eszközök (rack szekrény, kamerák, monitorok, vékonykliensek, szerver beüzemelése)
— 2 db előszűrő állomás építése (kamerák), rendszámfelismerő (2 db), burkolatérzékelők (2 db) az autópályával párhuzamos útra;
— pihenőhelyi létesítményekhez tartozó padok (16 db), asztalok (8 db), hulladékgyűjtők (18 földbe süllyesztett) kialakítása;
— a forgalomba helyezési, az üzemeltetési és használatbavételi engedélyezési eljárások lefolytatásához és az engedélyek beszerzéséhez a jogszabályokban meghatározott dokumentáció összeállításához szükséges kivitelező által biztosítandó dokumentáció elkészítése, Mérnök általi közreműködése.
1. Ajánlatkérő nem teszi lehetővé a részekre történő ajánlattételt, tekintettel arra, hogy a létesítmény összefüggő műszaki tartalma és a szolgáltatás természete nem teszi lehetővé a szolgáltatás részekre bontását.
2. A II.2.6 pont kitöltése „1 HUF”-fal azért történt, hogy a hirdetmény feladható legyen a kiadóhivatalnak, Ajánlatkérő a becsült érték összegét nem kívánja megadni.
Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek.-ben meghatározott kizáró okok hatálya alatt áll.
A Kbt. 74. § (1) bek. b) pont értelmében az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be.

Eligibility requirements: A) Kizáró okok: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek.-ben meghatározott kizáró okok hatálya alatt áll. A Kbt. 74. § (1) bek. b) pont értelmében az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. Kizáró okok igazolásának módja: 1. Előzetes igazolási mód: Az ajánlattevőnek a Kbt. 67. § (1)-(2) bek., valamint a Kr. 1. § (1) bek. szerint a cégszerűen aláírt EEKD benyújtásával kell előzetesen igazolnia, hogy nem tartozik az előírt kizáró okok hatálya alá. Az ajánlattevő vagy az alkalmasság igazolásában részt vevő gazdasági szereplő a Kr. 4. § (1) bekezdése szerint igazolja előzetesen a Kbt. 62. § (1)-(2) bekezdéseiben említett kizáró okok hiányát. Közös ajánlattétel esetén a közös ajánlattevők mindegyike külön formanyomtatványt nyújt be. A Kr. 15. §-a értelmében az ajánlattevő az alkalmasság igazolásában résztvevő alvállalkozó vagy más szervezet vonatkozásában csak az EEKD-ot köteles benyújtania a kizáró okok fenn nem állásának tekintetében, míg azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bek. szerinti nyilatkozatot köteles benyújtani. A Kr. 13. §-a alapján folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet (valamennyi részét képező melléklettel együtt) és a kérlelem beérkezéséről szóló elektronikus cégbírósági igazolást. Amennyiben nincs folyamatban változásbejegyzési eljárás, úgy az erre vonatkozó nemleges nyilatkozat is csatolandó. 2. Igazolási mód az ajánlatok elbírálásához: Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott ajánlattevőnek a Kr. 8., 10., 12-16. §-ainak megfelelően kell igazolnia, hogy nem tartozik az előírt kizáró okok hatálya alá. Az igazolások nem kérhetők, ha az ajánlatkérő a Kbt. 69. § (11) bekezdésében foglaltaknak megfelelően közvetlenül hozzáfér az érintett rendelkezésekben nem említett, a kizáró okok hiányát igazoló adatbázisokhoz, és a gazdasági szereplő ezek elérhetőségét az EEKD-ban megjelölte. A kizáró okok igazolására ajánlattevőknek a felhívás feladásának napjánál nem régebbi keltezésű nyilatkozato(ka)t kell benyújtaniuk. B) Szakmai és cégnyilvántartásokba történő bejegyzésre vonatkozó előírások: Alkalmatlan az ajánlattevő, ha nem szerepel a mérnöki szolgáltatás tárgya szerint illetékes országos szakmai kamara (MKK) névjegyzékében, illetve a nem Magyarországon letelepedett gazdasági szereplők esetén nem szerepel a letelepedés szerinti ország nyilvántartásában, vagy nem rendelkezik a letelepedés szerinti országban előírt engedéllyel, jogosítvánnyal vagy szervezeti, kamarai tagsággal. Igazolási mód: Az előzetes igazolás során ajánlatkérő elfogadja ajánlattevő EEKD-ban foglalt egyszerű nyilatkozatát. A Kbt. 69. § (4) bek. szerinti felhívás alapján ajánlattevőnek a Kbt. 65. § (1) bek. c) pontja és a Kr. 26. § (3) bek. alapján csatolnia kell annak igazolását, hogy szerepel a mérnöki szolgáltatás tárgya szerint illetékes országos szakmai kamara (MMK) névjegyzékében. A nem Magyarországon letelepedett gazdasági szereplők esetén ajánlatkérő felhívja a figyelmet a 322/2015. (X. 30.) Korm. rendelet 8. § (1) bek.-re. Az igazolás során irányadó a Kbt. 69. § (11) bek. A Kr. 8. § (2) bek. alapján ajánlatkérő előírja, hogy nem Magyarországon letelepedett ajánlattevőnek nyertessége esetén legkésőbb a szerződés megkötésének időpontjában szerepelnie kell az MMK névjegyzékében.

Award value: 1